biswa921/hiwiki-latest-pages-articles-raw huggingface dataset:
पत्थरचूर

right|thumb|300px|पत्थरचूर
पत्थरचूर या पाषाणभेद (वानस्पतिक नाम : Plectranthus barbatus तथा Coleus forskohlii) एक औषधीय पादप है। 

कोलियस फोर्सकोली जिसे पाषाणभेद अथवा पत्थरचूर भी कहा जाता है, उन कुछ औषधीय पौधों में से है, वैज्ञानिक आधारों पर जिनकी औषधीय उपयोगिता हाल ही में स्थापित हुई है। भारतवर्ष के समस्त ऊष्ण कतिबन्धीय एवं उप-ऊष्ण कटिबन्धीय क्षेत्रों के साथ-साथ पाकिस्तान, श्रीलंका, पूर्वी अफ्रीका, ब्राजील, मिश्र, ईथोपिया तथा अरब देशों में पाए जाने वाले इस औषधीय पौधे को भविष्य के एक महत्वपूर्ण औषधीय पौधे के रूप में देखा जा रहा है। वर्तमान में भारतवर्ष के विभिन्न भागों जैसे तमिलनाडु, आंध्र प्रदेश, महाराष्ट्र, कर्नाटक तथा राजस्थान में इसकी विधिवत खेती भी प्रारंभ हो चुकी है जो काफी सफल रही है। 

विभिन्न भाषाओं में पाषाणभेद के नाम-
 हिन्दी : पाषाण भेद, अथवा पत्थरचूर 
 संस्कृत : मयनी, माकन्दी, गन्धमूलिका 
 कन्नड़ : मक्काड़ी बेरू, मक्काण्डी बेरू अथवा मंगना बेरू 
 गुजराती : गरमालू 
 मराठी : मैमनुल 
 वानस्पतिक नाम : कोलियस फोर्सकोली अथवा कोलियस बार्बेट्स बैन्थ 
 वानस्पतिक कुल : लैबिएटी/लैमिएसी (Lamiaceae)
गुण: यह औषधि रूप मे बहुत ही गुणकारी है 
किडनी के सारे रोग इसे दुर होते हैं। यह एक सर्वश्रेष्ठ रक्त अवरोधक भी है। यह औषधि सदियों से भारतवर्ष में ऋषि मुनियों द्वारा प्रयोग मे लिया जाता रहा है ।

 इन्हें भी देखें
पथरचटा

श्रेणी:औषधीय पादप
नतालिया पोकलोन्‍सकाया

नतालिया पोकलोन्‍सकाया (; जन्म: १८ मार्च १९८०) क्रीमिया की अटॉर्नी जनरल हैं।

 सन्दर्भ 

 बाहरी कड़ियाँ 

 

श्रेणी:1980 में जन्मे लोग
श्रेणी:जीवित लोग
श्रेणी:राजनीतिज्ञ
सेल्युकस प्रथम निकेटर

सेल्युकस एक्सजाइट निकेटर  सिकन्दर के सबसे योग्य सेनापतियों में से एक था जो उसकी मृत्यु के बाद भारत के विजित क्षेत्रों पर उसका उत्तराधिकारी बना। वह सिकन्दर द्वारा जीता हुआ भू-भाग प्राप्त करने के लिए उत्सुक था। इस उद्देश्य से ३०५ ई. पू. उसने भारत पर पुनः चढ़ाई की। चन्द्रगुप्त ने पश्‍चिमोत्तर भारत के यूनानी शासक सेल्यूकस निकेटर को पराजित कर एरिया (हेरात), अराकोसिया 
(कंधार), जेड्रोसिया  पेरोपेनिसडाई (काबुल) के भू-भाग को अधिकृत कर विशाल मौर्य साम्राज्य की स्थापना की। इनके बीच हुए युद्ध का वर्णन एप्पियानस ने किया है। सेल्यूकस ने अपनी पुत्री हेलन कार्नेलिया का विवाह चन्द्रगुप्त से कर दिया तथा उसी के दरबार में रहने लगा। उसने मेगास्थनीज को राजदूत के रूप में चन्द्रगुप्त मौर्य के दरबार में नियुक्‍त किया। इसने अपनी पुस्तक इंडिका में मौर्ययुगीन समाज एवं संस्कृति के विषय में लिखा है।

सन्दर्भ

श्रेणी:मौर्य काल
श्रेणी:प्राचीन भारत का इतिहास
फलकनुमा पैलेस

फलकनुमा पैलेस भारत में स्थित हैदराबाद के बहुत ही अधिक श्रेष्ठ स्थानों में से एक है। यह पैगाह हैदराबाद स्टेट से सम्बन्ध रखता है जिस पर बाद में निजामों द्वारा अधिपत्य किया गया। यह फलकनुमा में ३२ एकड़ क्षेत्र पर बना हुआ है तथा चारमिनार से ५ किमी की दूरी पर है। इसका निर्माण नवाब वकार उल उमर द्वारा किया गया था जो कि हैदराबाद के प्रधानमन्त्री थे। फलकनुमा का तात्पर्य होता है- “आसमान  की तरह” अथवा “आसमान  का आइना”

 रचना 
इस महल की रचना एक अंग्रेजी शिल्पकार ने की थी। इसकी रचना की आधारशिला ३ मार्च १८८४ को सर वाईकर के द्वारा रखी गयी थी। वे खुद्दुस के पर पोते तथा सर चार्ल्स डार्विन के मित्र वैज्ञानिक थे। इस निर्माण को पूरा होने में कुल ९ वर्षों का समय लगा। इसका निर्माण पूर्णतया इटेलियन पत्थर द्वारा हुआ था तथा यह ९३,९७१ वर्ग मीटर क्षेत्र को घेरे हुए है।

 इतिहास 
thumb|right|फलकनुमा पैलेस १९०० में
सर बाइकर इस स्थान को अपने निजी निवास के तौर पर तब तक प्रयोग करते थे जब तक कि इसका अधिपत्य उनके पास रहा, बाद में यह पैलेस १८९७-९८ के लगभग हैदराबाद के निजाम को सौंप दिया गया। 
फलकनुमा पैलेस के निर्माण में इतनी अधिक लागत आयी कि एक बार तो सर बाइकर को भी अहसास हुआ की वे अपने लक्ष्य से कहीं ज्यादा खर्च कर चुके है। बाद में उनकी बुद्धिमान पत्नी लेडी उल उमरा की चालाकी से उन्होंने यह पैलेस निजाम को उपहार में दे दिया जिसके बदले में उन्हें इस पर खर्च किया हुआ पूरा पैसा मिल गया। बाद में निजाम नें इस महल को शाही अतिथि गृह की तरह से प्रयोग करना शुरू कर दिया क्यूंकि इससे पूरे शहर का नज़ारा देखने को मिलता था।

टेलीफ़ोन तथा विद्युत् सिस्टम की सेवा इस पैलेस में सन १८८३ में ओस्लेर के द्वारा शुरू की गयी थी। आंकड़ो के अनुसार इस पैलेस में उपलब्ध स्विच बोर्ड्स भारत के उपलब्ध सबसे बड़े स्विच बोर्ड्स में से एक हैं।
सन २००० तक यह पैलेस निजाम के परिवार की निजी संपत्ति थी तथा सामान्य जनता के लिए आम रूप से खुली नहीं थी।
इस पैलेस में बिलियर्ड्स रूम भी है जिसे कि बोरो और वाट्स ने डिजाईन किया था। इसमें स्थित टेबल अपने आप में अद्भुत है क्यूंकि ऐसी दो टेबल्स का निर्माण किया गया था जिनमें से एक बकिंघॅम पैलस में हैं तथा दूसरी यहाँ स्थित है।

 विलासितापूर्ण होटल में तब्दीली 
thumb|right|फलकनुमा पैलेस
सन २००० में ताज होटल नें इस पैलेस को पुनः नवीनीकृत करना शुरू कर दिया। नए बदलावों के साथ इस होटल को नवम्बर २०१० में अतिथियों के लिए खोल दिया गया। इसके कमरों और दीवारों को फ्रांस से मगाए गए ओर्नेट फ़र्नीचर, हाथ के काम किये गए सामानों से तथा ब्रोकेड से सुसज्जित किया गया। इस पैलेस में १०१ सीट्स वाला भोजन गृह है जिसे कि संसार का सबसे बड़ा डाइनिंग हॉल माना जाता है। साथ ही साथ दरबार हॉल भी है जिसे विश्वस्तरीय शिल्प का अनुप्रयोग करके सुसज्जित किया गया है|

लोकप्रिय संस्कृति में
राधे श्याम और के॰जी॰एफ़: चैप्टर २ जैसी फिल्मों के दृश्य फलकनुमा पैलेस के अंदर शूट किए गए थे।

 इन्हें भी देखें 
आसफ़ जाही राजवंश
हैदराबाद के निज़ाम
चारमीनार
सालार जंग संग्रहालय

 सन्दर्भ 

श्रेणी:हैदराबाद की इमारतें
श्रेणी:हैदराबाद
श्रेणी:हैदराबाद के निज़ाम
श्रेणी:हैदराबाद के निज़ाम के महल
श्रेणी:तेलंगाना में स्थापत्य
लुंगी डांस

"लुंगी डांस" २०१३ की बॉलीवुड फ़िल्म चेन्नई एक्सप्रेस का भारतीय रैपर यो यो हनी सिंह द्वारा गाया एक गाना है। यह गाना फ़िल्म के अन्य गानों के साथ आधिकारिक रूप से १ जुलाई २०१३ को जारी किया गया। यह गाना दक्षिण भारत के प्रमुख अभिनेता रजनीकान्त के सम्मान में गाया गया।

 प्रकाशन 
"लुंगी डांस" एल्बम के नौवे गीत के रूप में जारी किया गया। फ़िल्म का मूल संगीत मुम्बई में जारी किया गया। गाने के प्रसारण अधिकार एक टीवी चैनल को ₹ ४८ करोड़ (अमरीकी डॉलर ७.७ मिलियन) में विक्रय किये। गाने को दक्षिण भारत की पारम्परिक पोषाक लुंगी के कारण काफी अधिक लोकप्रियता प्राप्त हुई।

 संगीत 
thumb|भारतीय अभिनेता रजनीकान्त।
गाने के उत्साहवर्धक और क्रियात्मक बोल हैं। फ़िल्म के प्रमुख अभिनेता शाहरुख खान के अनुसार यह विशेष गाना दक्षिण भारतीय प्रमुख अभिनेता के सम्मान में था। उन्होंने कहा - "मेरे अनुसार कालसमंजन अच्छा है। यदि आप चेन्नई एक्सप्रेस नामक फ़िल्म रजनी सर को अर्पित नहीं करते हो तो यह अधूरी है।" गाने के बोल के उद्धरण में निम्न पंक्तियाँ शामिल हैं: 
ऑल द रजनी फैन्स - थलैवा
डोंट मिस द चांस - थलैवा
ऑल द रजनी फैन्स - थलैवा
डोंट मिस द चांस - डू दिस

लुंगी डांस, लुंगी डांस...

 समालोचना
"लुंगी डांस" को भारत में समीक्षकों से मिली जुली प्रतिक्रिया मिली। कोईमोई के मोहर बसु ने अपनी समीक्षा में लिखा - "मैं पूर्णरूप से आश्वासित हूँ कि रजनी का प्रत्येक प्रसंशक लुंगी नहीं रखता और न ही तो उनकी पसंदीदा पोशाक लुंगी है और न ही वो नारियल में लस्सी मिलाते हैं! यह नहीं है कि मैं गाने के बोल से उम्मीद कर रहा था बल्कि गाने के बोल इतने अर्थहीन हैं कि लक्ष्यहीन दीपिका पादुकोन बहुत हताश करने वाली और बहुत अजीब गाने में अपनी टांग हिला रही हैं।"

 सन्दर्भ 

श्रेणी:भारतीय गीत
श्रेणी:रैप
रैप

रैप एक गायन शैली है जिसमें गाने को चाल के साथ कविता जैसा गाते हैं। इस प्रकार से गाए गए गीतों को रैप कहा जाता है। रैप गायकों को रैपर भी कहा जाता है। रैप  

संगीत की एक शैली है। जिसे धुन,कविताओ,शब्दो ऑर अपने भावो के द्वारा पिरो कर गाने के रूप मे व्यक्त किया जाता है इसके मुख्य घटक है योजना,लय ताल ऑर राग। रैप संगीत के जनक african 

अफ्रीकी की गायकों द्वारा शुरु की गई पाश्चात्य संगीत में इस शैली को लोकप्रिय करने में श्वेत गायक एमिनेम का नाम भी प्रमुखता से लिया जाता है। भारतीय भाषाओं में भी अब ये शैली खासी लोकप्रिय हो चली है। रैप गायक  बोहेमिया काफी प्रसिद्ध हैं, इमरान खान, अजीत देशमुख,बोहेमीआ ,बादशाह,जफर शाह,रफतार,एम सी अल्ताफ,ऐमीबे बन्टाई, और खासकर डिवाइन,, मिस्टर सुरीला,कामभारी,एमसी स्टेन,नावेद शेख,भीमा डगला,यो यो हनी सिंह, ध्रुव दत्त शर्मा शिवपुरी जैसे गायक की लोकप्रिय हो रहे हैं। 

हालाँकि यह भी कहा जाता है रैपर बोहेमिया बॉलीवुड में कई दशक पहले अक्षय कुमार के साथ चांदनी चौक टू चाइना गाना इसी शैली में गाया था।

 इन्हें भी देखें
 रेगे

 सन्दर्भ 

श्रेणी:गायन
श्रेणी:संगीत शैलियाँ
द्वितीय विश्वयुद्ध में भारत

right|thumb|300px|गांधी, पटेल और मौलाना आजाद आदि कांग्रेस के बड़े नेताओं ने ब्रितानी साम्राज्यवाद के साथ-साथ नाजीवाद की भी निन्दा करने की नीति अपनायी
द्वितीय विश्वयुद्ध के समय भारत पर ब्रिटिश उपनिवेश था। इसलिए आधिकारिक रूप से भारत ने भी नाज़ी जर्मनी के विरुद्ध १९३९ में युद्ध की घोषणा कर दी। ब्रिटिश राज ने २० लाख से अधिक सैनिक युद्ध के लिए भेजा जिन्होने ब्रिटिश कमाण्ड के अधीन धुरी शक्तियों के विरुद्ध लड़ा। इसके अलावा सभी देसी रियासतों ने युद्ध के लिए बड़ी मात्रा में अंग्रेजों को धनराशि प्रदान की।

मुस्लिम लीग ने ब्रिटिश युद्ध के प्रयासों का समर्थन किया, जबकि भारतीय राष्ट्रीय कांग्रेस ने मांग की कि भारत को पहले स्वतन्त्र किया जाय तब कांग्रेस ब्रिटेन की सहायता करेगी। ब्रिटेन ने कांग्रेस की मांग स्वीकार नहीं की, फिर भी कांग्रेस अघोषित रूप से ब्रिटेन के पक्ष में और जर्मनी आदि धूरी राष्ट्रों के विरुद्ध काम करती रही। बहुत बाद में अगस्त 1942 में कांग्रेस ने भारत छोड़ो आन्दोलन की घोषणा की, जो बिलकुल प्रभावी नहीं रहा।  इस बीच, सुभाष चंद्र बोस के नेतृत्व में, जापान ने भारतीय युद्धबन्दियों की एक सेना स्थापित की, जिसे आजाद हिन्द फौज नाम दिया गया था। नेताजी के नेतृत्व में इस सेना ने अंग्रेजों के विरुद्ध लड़ाई लड़ी थी और भारत के कुछ भूभाग को अंग्रेजों से मुक्त भी कर दिया था। द्वितीय विश्वयुद्ध के समय ही 1943 में बंगाल में एक बड़े अकाल के कारण भुखमरी से लाखों लोगों की मौत हो गई।

मित्र देशों की मुहिम में भारत की भागीदारी मजबूत रही। भारत की वित्तीय, औद्योगिक और सैन्य सहायता के कारण ही नाजी जर्मनी और इंपीरियल जापान के विरुद्ध ब्रिटिश अभियान को सफलता मिल पायी।Weigold, Auriol (6 June 2008).  "Churchill, Roosevelt and India: Propaganda During World War II" . Taylor & Francis – via Google Books. भारत की सामरिक स्थिति (हिंद महासागर की नोक पर), इसके द्वारा बड़े हथियारों का उत्पादन, और इसकी विशाल सशस्त्र सेनाओं ने दक्षिण-पूर्व एशियाई थिएटर में इंपीरियल जापान की प्रगति को रोकने में एक निर्णायक भूमिका निभाई। द्वितीय विश्वयुद्ध के दौरान मित्र-सेना-बलों में भारतीय सेना सबसे बड़ी सेना थी। इसने उत्तर और पूर्वी अफ्रीकी अभियान, पश्चिमी रेगिस्तान अभियान में भाग लिया था। जब यह विश्वयुद्ध अपने चरम पर था तब 25 लाख से अधिक भारतीय सैनिक पूरे विश्व में अक्षीय-राष्ट्रों की सेनाओं से लड़ रहे थे।Leonard, Thomas M. (21 April 2019). "Encyclopedia of the Developing World" . Psychology Press – via Google Books. ८७ हजार से अधिक भारतीय सैनिक युद्ध में मारे गए थे। युद्ध की समाप्ति पर, भारत दुनिया की चौथी सबसे बड़ी औद्योगिक शक्ति के रूप में उभरा था।

१९४२ से भारतीय सेना के मुख्य सेनानायक फिल्ड मार्शल सर क्लाउड आचिनलेक (Claude Auchinleck) ने कहा था कि यदि भारतीय सेना नहीं होती तो अंग्रेज दोनों युद्धों (प्रथम और द्वितीय विश्वयुद्ध) नहीं जीत पाते। 
"Archived copy". Archived from the original on 24 May 2015. Retrieved 24 May 2015.

सन्दर्भ

इन्हें भी देखें
बर्मा अभियान
भारत में अकाल
भारत छोड़ो आन्दोलन
द्वितीय विश्व युद्ध के दौरान भारतीय सेना

बाहरी कड़ियाँ
द्वितीय विश्‍व युद्ध में गांधी ब्रिटेन को दोस्‍त कह रहे थे और सुभाष अंग्रेजों को मिटाने पर आमदा थे!
ऐसे मिली थी भारत को आजादी

श्रेणी:द्वितीय विश्वयुद्ध
इम्फाल का युद्ध

thumb|250px|1944 के इम्फाल की लड़ाई।
इम्फाल का युद्ध मार्च १९४४ से जुलाई १९४४ तक इम्फाल के आसपास जापानी सेना एवं मित्र देशों की सेनाओं (Allied forces) के बीच लड़ा गया। जापानी सेना की कोशिश थी कि मित्र सेना को इम्फाल में हराते हुए भारत (ब्रिटिश भारत) पर आक्रमण करना था। किन्तु जापानी सेना को बहुत क्षति उठानी पड़ी और बर्मा में पीछे लौटना पड़ा।https://www.reuters.com/article/uk-britain-battles/victory-over-japanese-at-kohima-named-britains-greatest-battle-idUKBRE93K03220130421https://www.ndtv.com/india-news/britain-says-its-greatest-battle-was-fought-in-imphal-and-kohima-523354https://www.business-standard.com/article/pti-stories/battle-to-repel-azad-hind-fauj-selected-britain-s-greatest-113042100200_1.htmlhttps://www.britishmilitaryhistory.co.uk/?s=Battle+of+Imphal

 इन्हें भी देखें
कोहिमा का युद्ध
संदर्भ
श्रेणी:भारत संबंधित युद्ध
श्रेणी:आधुनिक भारत का इतिहास
सती (रोकथाम) अधिनियम

सती (रोकथाम) अधिनियम, 1987 राजस्थान सरकार द्वारा १९८७ में कानून बनाया। १९८८ में भारत सरकार ने इसे संघीय कानून में शामिल किया। यह कानून सती प्रथा की रोकथाम के लिए बनाया गया जिसमें जीवित विधवाओं को जिन्दा जला दिया जाता था।महिला एवं बाल विकास मंत्रालय पर The Commission of Sati (Prevention) Act, 1987 

 सन्दर्भ 

श्रेणी:राजस्थान
श्रेणी:सामाजिक प्रथा
द अमेज़िंग स्पाइडर-मैन २

द अमेज़िंग स्पाइडर-मैन २ (अंग्रेज़ी: The Amazing Spider-Man 2) 2014 में बनी अमरिकी सुपरहीरो फ़िल्म है जो मार्वल के स्पाइडर-मैन किरदार पर आधारित है। यह २०१२ की फ़िल्म द अमेज़िंग स्पाइडर-मैन की उत्तरकृत्ति फ़िल्म है।

 पात्र 
चरित्र मूल अभिनेता हिन्दी डबिंगपीटर पार्कर/स्पाइडर-मैनऐंड्र्यू गारफ़िल्डविराज आधवग्वेन स्टेसीएमा स्टोनतोशी सिन्हाहैरी ऑस्बॉर्नडेन देहांशुभराज भटमैक्स डिलन/इलेक्ट्रोजॅमी फॉक्सविवेक ओबेरॉयकैप्टैन जॉर्ज स्टेसीडेनिस लेरीसमय राज ठक्करडॉ॰ काफ्कामार्टन सोकाससुमित कौलडॉ॰ जल्लिंग्सजे.डी. वॉल्श

 हिन्दी डबिंग कर्मचारी 
 डब संस्करण जारी करने का वर्ष: १ मई, २०१४ (सिनेमा)
 मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
 द्वारा निर्देशित: ????
 अनुवाद: ????
 समायोजन: ????
 उत्पादन: साउंड एण्ड विजन इंडिया
 डब अन्य भाषाओं: तमिल/तेलुगू

 सन्दर्भ 

बाहरी कड़ियाँ
 आधिकारिक वेबसाइट
 

श्रेणी:सुपरहीरो फ़िल्म
श्रेणी:३डी फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
शशी रावल

शशी रावल एक नेपाली गायिका और मॉडल है।
 पुरस्कार 
 ईमेज एफ एम अवार्ड 
 वर्ष प्राप्ती श्रेणी नतिजा २००८ चाहाना सकियो बाहाना सकियो सर्वोत्कृष्ट महिला पप गायन

 कालिका एफ एम अवार्ड 
 वर्ष प्राप्ती श्रेणी नतिजा २००८ चाहाना सकियो बाहाना सकियो सर्वोत्कृष्ट महिला पप गायन

 सन्दर्भ 

 बाहरी कड़ियाँ 

शशी रावल

श्रेणी:जीवित लोग
श्रेणी:नेपाली फ़िल्म कलाकार
श्रेणी:गायिका
वीणा दास

वीणा दास () (1911–1986) बंगाल की भारतीय क्रान्तिकारी और राष्ट्रवादी महिला थीं। ६ फरवरी १९३२ को उन्होने कलकत्ता विश्वविद्यालय के एक दीक्षान्त समारोह में अंग्रेज़ क्रिकेट कप्तान और बंगाली गर्वनर स्टनली जैक्शन की हत्या का प्रयास किया था। 

 पूर्व जीवन 
 
वे सुप्रसिद्ध ब्रह्म समाजी शिक्षक बेनी माधव दास और सामाजिक कार्यकर्त्ता सरला देवी की पुत्री थीं। वे सेंट जॉन डोसेसन गर्ल्स हायर सैकण्डरी स्कूल की छात्रा रहीं।

बीणा दास कोलकाता में महिलाओं के संचालित अर्ध-क्रान्तिकारी संगठन छात्री संघ की सदस्या थीं। Five shots fired at governor ग्लैस्गोव हेराल्ड, ८ फ़रवरी १९३२, पृष्ठ ११ और इसके लिए उन्हें नौ वर्षों के लिए सख़्त कारावास की सजा दी गई।Girl, would-be assasin, gets nine years in India at रिडींग ईगल, १५ फ़रवरी १९३२ सन् 1932 की 6 फरवरी को कलकत्ता विश्वविद्यालय में समावर्तन उत्सव मनाया जा रहा था। बंगाल के अंग्रेज लाट सर स्टैनले जैकसन मुख्य अतिथि थे। उस अवसर पर कुमारी वीणादास जो उपाधि लेने आई थी ने गवर्नर पर गोली चला दी। गोली चूक गई, गवर्नर के कान के पास से निकल गई और वह मंच पर लेट गया। इतने में लेफ्टिनेन्ट कर्नल सुहरावर्दी ने दौड़कर वीणादास का गला एक हाथ से दबा लिया और दूसरे हाथ से पिस्तोल वाली कलाई पकड़ कर सीनेट हाल की छत की तरफ कर दी फिर भी वीणादास गोली चलाती गई, लेकिन पांचों गोलियां चूक गईं। उन्होंने पिस्तौल फेंक दी। अदालत में वीणादास ने एक साहसपूर्ण बयान दिया। अखबारों पर रोक लगा दिये जाने के कारण वह बयान प्रकाशित न हो सका। वीणादास को दस साल कारावास का दण्ड मिला था।

१९३९ में जल्दी रिहा होने के बाद दास ने कांग्रेस पार्टी की सदस्यता प्राप्त की। सन् १९४२ में उन्होंने भारत छोड़ो आन्दोलन में भाग लिया और पुनः १९४२ से १९४५ तक के लिए कारवास की सजा प्राप्त की। १९४६-४७ में बंगाल प्रान्त विधान सभा और १९४७ से १९५१ तक पश्चिम बंगाल प्रान्त विधान सभा की सदस्या रहीं। सन् १९४७ में उनका युगान्तर समूह के भारतीय स्वतन्त्रता कार्यकर्ता जतीश चन्द्र भौमिक से विवाह हो गया। उनके पति के देहान्त के बाद उन्होंने ऋषिकेश में एकान्त जीवन व्यतीत करना आरम्भ किया और अज्ञातवास में ही मृत्यु को प्राप्त किया।सेनगुप्त, सुबोध चन्द्र और अंजली बसु (ed.) (1988) सांसद बंगाली चरितभिधान (बंगाली में), कोलकाता: सहित्य सदन, पृष्ठ ६६३

 कार्य 
बीणा दास ने बंगाली में शृंखलझंकार और पितृधन नामक दो आत्मकथाएँ लिखीं।

 सन्दर्भ 

 बाहरी कड़ियाँ
 भारतीय विद्या भवन द्वारा जीवनी
 बांग्लापीडिया
 बंगाली महिला
 Statement before the Special Tribunal of Calcutta High Court by Bina Das
 St. John's Diocesan Girls' Higher Secondary School Official Website
बालिका दिवस पर कहानी एक विस्मृत नायिका की: बीणा दास

श्रेणी:भारतीय स्वतंत्रता सेनानी
श्रेणी:1911 में जन्मे लोग
श्रेणी:१९८६ में निधन
श्रेणी:भारतीय क्रांतिकारी
राजेन्द्र मल लोढ़ा

thumb|राजेन्द्र मल लोढ़ा
राजेन्द्र मल लोढ़ा (जन्म :28 सितंबर 1949) भारत के मुख्य न्यायाधीश हैं। उन्होंने 27 अप्रैल 2014 को उच्चतम न्यायालय के 41 वे मुख्य न्यायाधीश के रूप में पदभार ग्रहण किया। 17 दिसम्बर 2008 को भारत का उच्चतम न्यायालय के न्यायाधीश बने।

 परिचय 
वह राजस्थान के जोधपुर मूल निवासी हैं। उन के पिता श्री के एम लोढ़ा राजस्थान उच्च न्यायालय के न्यायाधीश थे। उन्होंने विज्ञान स्नातक, विधि स्नातक की शिक्षा जोधपुर विश्वविद्यालय से प्राप्त की।

 करियर 
एक वकील के रूप में वे फरवरी 1973 बार कौन्सिल ऑफ राजस्थान से जुड़े। 31 जनवरी 1994 को उन्हें राजस्थान उच्च न्यायालय में न्ययाधीश नियुक्त किया गया। 16 फरवरी 1994 को उनका स्थानांतरण मुंबई उच्च न्यायालय में हुआ। तथा 2 फ़रवरी 2007 को वापिस राजस्थान उच्च न्यायालय जोधपुर में हो गया। 13 मई 2008 को आपकी नियुक्ति पटना उच्च न्यायालय के मुख्य न्यायाधीश के रूप में हुई तथा 17 दिसम्बर 2008 से भारत का उच्चतम न्यायालय में न्यायाधीश बने। वर्तमान में भारत के मुख्य न्यायाधीश के तौर पर 27 अप्रैल 2014 को पदभार सम्भाला।

 सन्दर्भ 

श्रेणी:भारत के मुख्य न्यायाधीश
श्रेणी:सर्वोच्च न्यायालय के न्यायाधीश
श्रेणी:1949 में जन्मे लोग
श्रेणी:जीवित लोग
श्रेणी:जोधपुर के लोग
लेक पैलेस

thumb|350px|ताज लेक पैलेस उदयपुर भारत
लेक पैलेस जिसे कि पहले जग निवास के नाम से जाना जाता था, ८३ कमरों तथा सुइट्स का एक होटल है जिसका निर्माण सफ़ेद पत्थर से हुआ है। यह चार एकड़ के एक नैसर्गिक आधार पर पिछोला झील में उदयपुर राजस्थान में जग निवास द्वीप पर बना हुआ है। होटल अपने अतिथियों के लिए एक स्पीड बोट की सुविधा प्रदान करता है जो कि अतिथियों को शहर से होटल तक पहुंचाती है। अपनी विशिष्ट स्तिथि के कारण इस होटल को भारत तथा दुनिया के सबसे अधिक रोमांटिक होटल के रूप में चिन्हित किया गया है।

 इतिहास 
लेक पैलेस का निर्माण 1743 और 1746 के बीच उदयपुर, राजस्थान के महाराणा जगत सिंह II (मेवाड़ के शाही वंश के 62वें उत्तराधिकारी) के निर्देशन में ग्रीष्मकालीन महल के रूप में किया गया था। इसके संस्थापक के नाम पर शुरू में इसे जगनिवास या जन निवास कहा जाता था। महल का निर्माण पूर्व की ओर किया गया था, जिससे इसके निवासी भोर होते ही हिंदू सूर्य देवता सूर्य से प्रार्थना कर सकते थे। बाद के शासकों ने इस महल का उपयोग अपने गर्मियों के रिसॉर्ट के रूप में किया, इसके आंगनों में स्तंभों, स्तंभों वाली छतों, फव्वारों और बगीचों के साथ अपने शाही दरबार आयोजित किए। 

 नवीनीकरण  
भगवत सिंह नें जग निवास पैलेस को उदयपुर के पहले विलासिता होटल में तब्दील करने का विचार बनाया। डीडी कांट्रेक्टर, जो कि एक अमेरिकन कलाकार थे, इस होटल प्रोजेक्ट के लिए डिजाईन परामर्शदाता बन गये। डीडी से प्राप्त सामग्री से उदयपुर के नए महाराणा तथा इस परियोजना के बारे में जानकारी प्राप्त होती है।
thumb|लेक पैलेस, उदयपुर
सन १९७१ में ताज होटल्स रिसॉर्ट्स एंड पैलेस नें इसकी जिम्मेदारी ले ली तथा ७५ अन्य कमरों का निर्माण कराया। ताज ग्रुप के जमशेद डी. ऍफ़. लाम इसके पुनः नवीनीकरण एवं संरक्षण में लगे मुख्य लोगों में से एक थे, जिन्होनें अपनी देख रेख में इस होटल का बहुत ही उच्च मानकों के अनुसार नवीनीकरण करवाया तथा वे इस होटल के तथा भारत के पहले सबसे जवान मेनेजर बने।

इस नवीनीकरण के बाद सन २००० में एक बार पुनः नवीनीकरण किया गया।

 विशिष्ट अतिथि 
लेक पैलेस नें हमेशा से ही लोगों का ध्यान अपनी ओर आकर्षित किया है तथा अब इसे भारत एवं विश्व की सर्वश्रेष्ठ रोमांटिक जगहों में से एक की दृष्टि से देखा जाने लगा है। इसमें रहे अतिथियों में से लार्ड कर्ज़न, विविएन ले, क्वीन एलिज़ाबेथ, ईरान के शाह, नेपाल नरेश तथा फर्स्ट लेडी जैकलीन केनेडी आदि प्रमुख हैं।

 चलचित्रों में प्रदर्शन 
इस पैलेस को कई चलचित्रों में भी प्रदर्शित किया गया है-
 १९५९ : फ्रिट्ज लंग द्वारा बनायीं गयी कुछ एक पटकथाओं जैसे  दि टाइगर ऑफ़ एस्च्नापुर तथा  दि इंडियन टोम्ब  में चन्द्र, जो कि एक काल्पनिक नगर एस्च्नापुर का महाराजा था, के महल के रूप में, 
 १९८४ : ब्रिटिश टेली विज़न सीरीज  दि ज्वेल इन दि क्राउन में  मिरात के नवाब के अतिथि गृह के रूप में, 
 २००१ :बालीवुड की सुभाषघाई.द्वारा निर्देशित भारतीय फिल्म यादें में, 
 मेरा साया फिल्म का चित्रांकन भी यहीं हुआ था, एवं 
 २०१३: बॉलीवुड मूवी ये जवानी है दीवानी की शूटिंग यहां भी हुई थी। 

 सन्दर्भ 

श्रेणी:प्राचीन इमारतें व निर्माण
श्रेणी:स्मारक
श्रेणी:स्थापत्य
श्रेणी:पर्यटन आकर्षण
किशोरीलाल गोस्वामी

thumb|रचनाकार किशोरीलाल गोस्वामी
किशोरीलाल गोस्वामी (१८६५ - १९३२) हिन्दी के उपन्यासकार, नाटककार एवं संपादक थे। इन्होंने 60 से अधिक उपन्यास लिखे हैं। इनमें तारा, चपला, लवंग लता आदि प्रमुख हैं।  उनके उपन्यासों में कल्पनातत्त्व को प्रमुखता दी गयी है। गोस्वामी जी अपनी रचनाओं में भारत के गौरव के प्रति भी सचेत थे।

कहानी- इंदुमति 1900 में और गुलबहार 1902 में सरस्वती में प्रकाशित हुई। इंदुमति को रामचंद्र शुक्ल जी ने प्रथम कहानी मानी है।

 प्रारंभिक जीवन 
किशोरीलाल गोस्वामी का जन्म काशी में हुआ था। उनका परिवार वृन्दावन का एक प्रसिद्ध और प्रतिष्ठित परिवार था जो निम्बार्क सम्प्रदाय का अनुयायी था। किशोरी लाल गोस्वामी के पितामह वृंदावन के सर्वश्रेष्ठ  विद्वान् एवं आचार्य थे। किशोरी लाल गोस्वामी के नाना वाराणसी के संस्कृतज्ञ थे। इन्हीं से भारतेन्दु जी ने छन्दशास्त्र सीखा था। किशोरी लाल जी का लालन-पालन और शिक्षण इनके नाना के घर वाराणसी में हुआ। इसी कारण किशोरी लाल गोस्वामी भारतेन्दु जी के सम्पर्क में आए। 1898 ई. में किशोरी लाल गोस्वामी जी ने ‘उपन्यास’ पत्रिका निकाली जिसमें इनके उपन्यास प्रकाशित हुआ करते थे। किशोरी लाल गोस्वामी जी ‘सरस्वती’ के पंचायती सम्पादक मण्डल के सदस्य थे। उनने लगभग 65 उपन्यासों के अतिरिक्त कई कविताएं और विविध विषयों पर अपनी सिद्धहस्त लेखनी चलाई। इंदुमती और गुलबहार कहानियों के लेखक गोस्वामी जी को प्रथम कहानीकार होने का श्रेय प्राप्त है। किशोरी लाल गोस्वामी जी सांसारिक यात्रा पूर्ण कर 67 वर्ष की उम्र (1932 ई.) में स्वर्गगामी हुए।

 कृतियाँ 
वे मुख्यतः उपन्यासकार थे। उन्होंने अपने उपन्यासों के प्रकाशन के लिए 1898 में 'उपन्यास' नामक मासिक पत्र का प्रकाशन प्रारंभ किया। उन्होंने कुछ नाटक भी लिखे। 

 उपन्यास 
 त्रिवेणी वा सौभाग्य श्रेणी,
 प्रणयिनी-परिणय,
 हृदयहारिणी वा आदर्श रमणी,
 लवंगलता वा आदर्श बाला (हृदयहारिणी उपन्यास का उपसंहार),
 सुल्ताना रज़िया बेगम वा रंगमहल में हलाहल,ताराबाई, 
 गुलबहार,
 हीराबाई वा बेहयाई का बोरका (ऐतिहासिक उपन्यास),
 लावण्यमयी (बंगभाषा के आश्रय से),
 सुख शर्वरी (बंगभाषा के आश्रय से), प्रेममयी (बंगभाषा के आश्रय से),
 इंदुमती वा वनविहंगिनी (ऐतिहासिक कहानी),
 गुलबहार वा आदर्श भ्रातृस्नेह,
 तारा वा क्षत्र-कुल-कमलिनी (ऐतिहासिक उपन्यास),
 तरुण तपस्विनी वा कुटीर वासिनी,
 चंद्रावली वा कुलटा कुतूहल,
 जिंदे की लाश (जासूसी उपन्यास),
 माधवी-माधव वा मदन-मोहिनी (दो भागों में),
 लीलावती वा आदर्श सती,
 राजकुमारी,
 चपला वा नव्य समाज चित्र,
 कनक कुसुम वा मस्तानी,
 मल्लिका देवी वा बंग सरोजिनी,
 पुनर्जन्म वा सौतिया डाह,
 सोना और सुगंध वा पन्नाबाई,
 लखनऊ की कब्र वा शाही महलसरा,
 अँगूठी का नगीना,
 लाल कुँवर वा शाही रंगमहल,
 गुप्त गोदना

 कविता 
 किशोरी सतसई

 नाटक 
 चौपट-चपेट,
 मयंक मंजरी
 नाट्यसंभव

 बाहरी कड़ियाँ 

 सन्दर्भ 

श्रेणी:हिन्दी लेखक
श्रेणी:हिन्दी उपन्यासकार
श्रेणी:हिन्दी कथाकार व उपन्यासकार
श्रेणी:ऐतिहासिक उपन्यासकार
भगवान सिंह ज्ञानी

right|thumb|300px|भाई भगवान सिंह ज्ञानी को सन १९१७ में हिंदू-जर्मन षड्यंत्र के आरोप में सान फ्रांसिस्को में गिरफ्तार किया गया था।
right|thumb|300px|भगवान सिंह ज्ञानी, १९१९ में
डॉ॰ भगवान सिंह ज्ञानी ‘प्रीतम’ (27 जुलाई 1884 - 8 अकतूबर 1962) भारतीय राष्ट्रवादी तथा गदर पार्टी के प्रमुख नेता थे। वे 1914 से 1920 तक ग़दर पार्टी के अध्यक्ष रहे। प्रथम विश्वयुद्ध के समय १९१५ के गदर क्रान्ति में उनकी प्रमुख भूमिका थी। इस क्रान्ति के असफल होने पर वे जापान चले गये थे। उनकी 'हिन्दुस्तान गदर' में प्रकाशित राष्ट्रभक्तिपूर्ण कविताएँ बहुत प्रसिद्ध हैं। बाद में इन कविताओं को 'गदर दी गुँज' के नाम से संकलित किया गया।

 जीवन 
भाई भगवान सिंह का जन्म तरन तारन (उस समय अमृतसर में) में हुआ था। उनकी माता का नाम हर कौर तथा पिता का नाम सरमुख सिंह था। उनकी पढ़ाई मुख्यतः उनके दादा बाबा रतन सिंह की देखरेख में हुई।

 सन्दर्भ 

श्रेणी:भारतीय क्रांतिकारी
श्रेणी:गदर पार्टी के नेता
श्रेणी:1884 में जन्मे लोग
श्रेणी:१९६२ में निधन
विजय शेषाद्रि

अंगूठाकार|O.B.Hardison रीडिंग सीरीज़ में पढ़ना
विजय शेषाद्रि (जन्म १९५४) पुलित्जर पुरस्कार विजेता कवि, निबंधकार और साहित्यिक समालोचक हैं। वो ब्रुकलीन न्यूयॉर्क के हैं। उनका जन्म भारत के बेंगलूर में हुआ और पांच वर्ष की आयु में १९५९ में अमेरिका चले गये। उनका पालन पोषण ओहियो के कोलम्बस में हुआ। उन्हें २०१४ में उनके कविता संग्रह '3 सेक्शन्स' के लिए पुलित्जर पुरस्कार से सम्मनित किया गया।

 सन्दर्भ 

 बाहरी कड़ियाँ
 पोइट डॉट ओर्ग पर शेषाद्रि का जालस्थल
 'द न्यू यॉर्कर महोत्सव' पर विजय शेषाद्रि

श्रेणी:1954 में जन्मे लोग
श्रेणी:पुलित्ज़र पुरस्कार विजेता
सिद्धार्थ मुखर्जी

पाठ=|अंगूठाकार|298x298पिक्सेल|सिद्धार्थ मुखर्जी
सिद्धार्थ मुखर्जी कैंसर पर लिखी अपनी किताब के लिए 2011 में पुलित्ज़र पुरस्कार से सम्मानित किए जा चुके हैं।

सि‍द्धार्थ मुखर्जी को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे यू.एस.ए से हैं।

 सन्दर्भ 

श्रेणी:पद्मश्री,2014
श्रेणी:पुलित्ज़र पुरस्कार विजेता
श्रेणी:1970 में जन्मे लोग
श्रेणी:भारतीय वैज्ञानिक
श्रेणी:भारतीय लेखक
भाई मोहकम सिंह

भाई हिम्मत सिंह (१६६३–१७०८; जन्म - मोहकम चन्द) १७वीं सदी के भारत में ख़ालसा पंथ की शुरूआत करने वाले प्रथम पाँच सिखों पंज प्यारे में से एक थे। वो अम्बाला के नीलगर तिरथ चन्द के पुत्र थे। उनके नाम का महत्व किसी वस्तु से मोह नहीं रखना है।

 सन्दर्भ 

श्रेणी:भारतीय सिख
भाई दया सिंह

right|thumb|300px|भाई दया सिंह
भाई दया सिंह (१६६१–१७०८) १७वीं सदी के भारत में ख़ालसा पंथ की शुरूआत करने वाले प्रथम पाँच सिखों पंज प्यारे में से एक थे। बिचित्र नाटक में, गुरु गोविन्द सिंह ने दयाराम की बहादुरी की भगानी के युद्ध में प्रशंसा की है और महाभारत के द्रोणाचार्य से तुलना की है।बचितर नाटक, पाठ 8, चौपाई 6  उनके नाम का महत्व जीवों के प्रति दया भाव रखना भी है।

 सन्दर्भ 

श्रेणी:सिख धर्म का इतिहास
नीना नायक

अंगूठाकार|नीना नायक
नीना नायक (जन्म २४ नवम्बर १९५३) बंगलौर दक्षिण से २०१४ लोकसभा चुनाव में आम आदमी पार्टी की उम्मीदवार थी, इन्होने ३० वर्ष से भी ज्यादा समय तक बच्चो के अधिकारों के लिए कार्य किया है।

२०१४ लोकसभा चुनाव में ये असफल रहीं।

 सन्दर्भ 

श्रेणी:1953 में जन्मे लोग
श्रेणी:आम आदमी पार्टी के राजनीतिज्ञ
रिंगवूड ब्रेवरी

thumb|right|रिंगवूड ब्रेवरी।
रिंगवूड ब्रेवरी डॉर्सेट सीमा के निकट इंग्लैण्ड के हैम्पशायर के न्यूफोरेस्ट के किनारे स्थित एक छोटी सी मद्यनिर्माणशाला है। इसके संस्थापक पीटर ऑस्टिन थे। जुलाई २००७ में यह घोषणा हुई थी कि मार्सटन पीएलसी ने रिंगवूड को £19.2 मिलियन में क्रय कर लिया।

 सन्दर्भ 

 बाहरी कड़ियाँ
 रिंगवूड ब्रेवरी का जालस्थल

श्रेणी:मद्यनिर्माणशाला
विधिक जागरूकता

thumb| रायगड़ में विधिक जागरुकता का शिविर

विधिक जागरूकता () अथवा विधिक साक्षरता से आशय जनता को कानून से समब्न्धित सामान्य बातों से परिचित कराकर उनका सशक्तीकरण करना है।What is legal literacy? Examining the concept and objectives of legal literacy  अभिगमन तिथि: १८ अप्रैल २०१४ विधिक जागरूकता से विधिक संस्कृति को बढ़ावा मिलता है, कानूनों के निर्माण में लोगों की भागीदारी बढ़ती है और कानून के शासन की स्थापना की दिशा में प्रगति होती है।भारद्वाज Study Package For CLAT पृष्ठ vii "Legal Awareness is the most important component for the students preparing for LL.B. entrance tests. It is altogether a new subject for the students preparing for the said examinations. In the absence of any comprehensive book on this topic in.."

पहले 'विधिक रूप से साक्षर' होने का अर्थ था - 'कानूनी दस्तावेजों, विचारों, निर्णयों, कानूनों आदि को लिख/पढ़ पाने की क्षमता'। किन्तु अब इसका अर्थ कानून से सम्बन्धित इतनी क्षमता से है जो किसी कानूनी समाज में अर्थपूर्ण जीवन जीने के लिए जरूरी हो। 

विधिक निरक्षरता से होने वाली कुछ हानियाँ-
 विधिक निरक्षर व्यक्ति कानून से भय खाता है और उससे दूर भागता है।
 विधिक निरक्षर व्यक्ति अनजाने में कानून के विपरीत आचरण कर सकता है या कानून से सहायता प्राप्त करने में अक्षम होता है।
 विधिक रूप से निरक्षर व्यक्ति अपने विधिक अधिकारों का प्रभावी ढंग से उपयोग नहीं कर पाता।

विधिक साक्षरता - क्या और कैसे  
वास्तव में वादकारी को योग्य न्यायाधीशों, सुसज्जित न्याय कक्षों, विद्वान अधिवक्ता समुदाय एवं न्यायिक मीमांशा से कोई सरोकार नहीं होता है, बल्कि उसकी स्थिति एक बीमार व्यक्ति की तरह होती है जो शीघ्र से शीघ्र इस बीमारी से निदान पाना चाहता है। विधिक कहावत यह है कि कानून के प्रति अनभिज्ञता कोई बचाव नहीं है। अर्थात जैसे ही कोई कानून प्रभाव में आता है, यह अवधारणा स्थापित हो जाती है कि प्रत्येक संबंधित जन को इस कानून की जानकारी है, जबकि व्यवहारिक पहलू भिन्न है। 

उदाहरण के लिए सड़कों पर अज्ञात वाहन से दुर्घटना हो जाना आम बात हो गयी है। ऐसी घटना को मोटर वाहन अधिनियम के अन्तर्गत ’’हिट एण्ड रन’’ के रूप में प्राविधानित किया गया है और पीड़ित पक्षकार को अनुतोष धनराशि उपलबध कराने की व्यवस्था की गयी है, परन्तु इस प्राविधान की जानकारी न होने के कारण प्रायः इस प्राविधान का लाभ दुर्घटना से प्रभावित व्यक्ति नहीं उठा पा रहा है। अतः जनमानस में प्रचार-प्रसार के द्वारा अद्यतन विधि विधानों से आम जनता को अवगत कराया जाना विधिक साक्षरता कार्यक्रम का प्रमुख उद्देश्य है। विधिक सेवा प्राधिकरण अधिनियम, 1987 की व्यवस्था के अनुसार विधिक सेवा कार्यक्रम के अंतर्गत न केवल कमजोर व्यक्तियों को विधिक सेवा उपलब्ध कराया जाना शामिल है, बल्कि भारत के सुदूर एवं ग्रामीण अंचलों में कैम्प लगाकर आम जनता को विभिन्न विधिक प्राविधानों से अवगत कराते हुऐ उन्हें विधिक रूप से साक्षर बनाना भी विधिक सेवा कार्यक्रम का एक अभिन्न अंग है, जिसे विधिक साक्षरता कार्यक्रम के रूप में जाना जाता है। 

 सन्दर्भ 

श्रेणी:विधि
श्रेणी:जागरूकता

इन्हें भी देखें
राष्ट्रीय विधिक सेवा प्राधिकरण

बाहरी कड़ियाँ
विधि शब्दावली (संक्षिप्त व्याख्या) (दिल्ली विश्वविद्यालय)
कानूनी साक्षरता
कानूनी सहायता
रन (क्रिकेट)

right|thumb|300px|क्रिकेट में रन।
क्रिकेट के खेल में रन स्कोर करने की बुनियादी इकाई है। रन बल्लेबाज़ द्वारा बनाये जाते हैं और प्रत्येक खिलाड़ी द्वारा बनाया गया स्कोर (और अतिरिक्त) को जोड़ने पर प्राप्त स्कोर टीम का कुल स्कोर कहलाता है।

जब एक खिलाड़ी ५० (अर्धशतक), १०० रन (शतक) अथवा ५० के अन्य गुणज के रूप में रन बनाता है तो इसे व्यक्तिगत उपलब्धि के रूप में माना जाता है।

 नियम 
क्रिकेट में रन-स्कोर से सम्बद्ध नियम क्रिकेट नियमावली१८ में उल्लिखित हैं।

इन्हें भी देखें
 शतक (क्रिकेट)

 सन्दर्भ 

श्रेणी:क्रिकेट
पद्मा सचदेव

पद्मा सचदेव (17 अप्रैल 1940 – 4 अगस्त 2021) एक भारतीय कवयित्री और उपन्यासकार थीं। वे डोगरी भाषा की पहली आधुनिक कवयित्री रही हैं।वे हिन्दी में भी लिखती थीं। उनके कतिपय कविता संग्रह प्रकाशित हुये, किन्तु "मेरी कविता मेरे गीत" के लिए उन्हें 1971 में साहित्य अकादमी पुरस्कार प्राप्त हुआ।उन्हें वर्ष 2001 में पद्म श्री और वर्ष 2007-08 में मध्य प्रदेश सरकार द्वारा कबीर सम्मान प्रदान किया गया।
 प्रारंभिक जीवन 
पद्मा का जन्म 17 अप्रैल 1940 को पुरमण्डल (जम्मू),जम्मू और कश्मीर, भारत में हुआ था। उनके पिता प्रो॰ जयदेव शर्मा हिन्दी व संस्कृत के प्रकांड पंडित थे, जो 1947 में भारत के [विभाजन] के दौरान मारे गए थे। वे अपने चार भाई-बहनों में सबसे बड़ी थीं। उनकी शादी 1966 में 'सिंह बंधू' नाम से प्रचलित सांगीतिक जोड़ी के गायक 'सुरिंदर सिंह' से हुई। वर्तमान में वे नई दिल्ली में रहती हैं।Mathur, p. 182

 अनके जीवन मे किया हूऐ काम 
पद्मा ने प्रारंभिक दिनों में जम्मू और कश्मीर रेडियो में स्टाफ कलाकार के पद पर एवं बाद में दिल्ली रेडियो में डोगरी समाचार वाचिका के पद पर कार्य किया। पहले उन्होने कवयित्री के रूप में ख्याति प्राप्त की, फिर लोकगीतों से प्रभावित होकर 'मेरी कविता मेरे गीत' लिखे इस काव्य संग्रह पर इनको १९७१ का 'साहित्य अकादमी पुरस्कार' मिला। बाद में उन्होने हिन्दी और डोगरी गद्य पर भी वैसा ही अधिकार दिखाया जो डोगरी कविता पर। अपने तीन और कविता संग्रहों के पश्चात जम्मू कश्मीर की कला संस्कृति और भाषा अकादमी से उन्हें "रोब ऑफ आनर" मिला। वे उ.प्र. हिन्दी सहित्य अकादमी पुरस्कार, राजाराम मोहन राय पुरस्कार से भी सम्मानित हुई। डोगरी कहानी के क्षेत्र में उनके आगमन से एक नई मानसिकता व नई संवेदन शक्ति का संचार हुआ।

 अनके कीऐ प्रकाशित कार्य
 नौशीन. किताबघर, 1995.
 मैं कहती हूँ आखिन देखि (यात्रा वृत्तांत). भारतीय ज्ञानपीठ, 1995.
 भाई को नही धनंजय. भारतीय ज्ञानपीठ, 1999. ISBN 8126301309.
 अमराई. राजकमल प्रकाशन, 2000. ISBN 8171787649.
 जम्मू जो कभी सहारा था (उपन्यास). भारतीय ज्ञानपीठ, 2003. ISBN 8126308869.
फिर क्या हुआ?, जानेसवेरा और पार्थ सेनगुप्ता के साथ. नेशनल बुक ट्रस्ट, 2007. ISBN 812375042.
 इसके अलावा तवी ते चन्हान, नेहरियाँ गलियाँ, पोता पोता निम्बल, उत्तरबैहनी, तैथियाँ, गोद भरी तथा हिन्दी में एक विशिष्ठ उपन्यास 'अब न बनेगी देहरी' आदि।अभिव्यक्ति में पद्मा सचदेव की प्रोफाइल
अँग्रेजी में अनुवाद

 Where Has My Gulla Gone (Anthology). प्रभात प्रकाशन, 2009. ISBN 8188322415.
 A Drop in the Ocean: An Autobiography. अनुवाद: उमा वासुदेव और ज्योत्सना सिंह, नेशनल बुक ट्रस्ट, भारत, 2011. ISBN	8123761775.
 अतिरिक्त अध्ययन 
 
 
 

 सम्मान/पुरस्कार 
पद्म श्री पुरस्कार (2001)
साहित्य अकादमी पुरस्कार (1971)
 कविता के लिए कबीर सम्मान (2007-08)
 सन्दर्भ 

 बाहरी कड़ियाँ
हिन्दी समय में पद्मा सचदेव की प्रोफाइल
 मदर ऑफ मॉडर्न डोगरी पोएट्री: ए लिटरेरी प्रोफाइल ऑफ पद्मा सचदेव (अँग्रेजी में)

श्रेणी:सरस्वती सम्मान से सम्मानित
श्रेणी:हिन्दी गद्यकार
श्रेणी:हिन्दी कवयित्रियाँ
श्रेणी:पद्मश्री प्राप्तकर्ता
श्रेणी:1940 में जन्मे लोग
श्रेणी:२०२१ में निधन
गैल्वानी सेल

अंगूठाकार|318x318पिक्सेल
thumb|300px|left|आजकल तरह-तरह के सेल और बैटरियाँ बाजार में उपलब्ध हैं।
गैल्वानी सेल (galvanic cell) या वोल्टाई सेल (voltaic cell) एक विद्युतरासायनिक युक्ति है अपने अन्दर होने वाली रेडॉक्स अभिक्रिया के फलस्वरूप विद्युत ऊर्जा प्रदान करता है। इसके ये नाम क्रमशः लुइगी गैल्वानी तथा एलेसान्द्रो वोल्टा के नाम पर रखे गये हैं जिन्होने इस क्षेत्र में सबसे पहले काम किया। सेल के अन्दर दो भिन्न धातुएँ होतीं हैं जो एक लवण-सेतु (साल्ट ब्रिज) के माध्यम से जुड़ी होतीं हैं। 

वोल्टा ने वोल्टाई पाइल (voltaic pile) का आविष्कार किया जो प्रथम विद्युत बैटरी थी। साधारण प्रयोग में बैटरी एक सेल को भी बैटरी कह दिया जाता है किन्तु बैटरी का वास्तविक अर्थ 'एक से अधिक सेलों का संयोजन' है।"battery" (def. 4b) , Merriam-Webster Online Dictionary (2008). अभिगमन तिथि: १८ अप्रैल २०१४
This cell is also called 'syed' or 'galloesa'.

गैल्वेनिक सेल :- इस सेल में रासायनिक ऊर्जा को विद्युत ऊर्जा में परिवर्तित किया जाता है इसने सतत् रेडॉक्स  अभिक्रियाओं के कारण विद्युत धारा उत्पन्न होती हैं

उदाहरण :- डेनियल सेल, लेड-अम्ल बैटरी ( निरावेशन या प्रयोग के साथ आवेशित हो सकने वाली )!

 सन्दर्भ 

जिस सेल से वैधुत ऊर्जा प्राप्त की जा सकती है उसे गैल्वैनी सेल कहते हैं।
[[गैल्वैनी सेल में रासायनिक ऊर्जा का वैधुत ऊर्जा में परिवर्तन होता है। इस सेल का आविष्कार सन 1799 ईस्वी में इन जिलों बोल्ट ने किया।
आटो फॉन बॉटलिंक

अंगूठाकार|आटो फॉन बॉटलिंक
आटो फॉन बॉटलिंक (Otto von Böhtlingk; १८१५-१९०४) जर्मनी के भारतविद तथा संस्कृत के प्रकांड पंडित थे जिन्होंने संस्कृत साहित्य का विधिपूर्वक अध्ययन करके, वर्षों के परिश्रम के पश्चात् 'संस्कृत वार्टरबुख' (Sanskrit-Wörterbuch) नामक एक विशाल शब्दकोश सात भागों में प्रकाशित किया। यह आज भी अद्वितीय ग्रंथ है। 

 परिचय 
बाटलिंक का जन्म ३० मई १८१५ को रूस के लेनिनग्राद नगर में हुआ था। बर्लिन तथा बॉन में उन्होंने उच्च शिक्षा प्राप्त की। बॉन उस समय यूरोप में संस्कृत का बड़ा केंद्र था। बर्लिन में फ्रांसिस बॉप नामक संस्कृत विद्वान् भी इनके गुरु थे। विद्वानों के साथ संसर्ग तथा वातावरण के प्रभाव ने इनके अध्ययन को नया मोड़ दिया।

यद्यपि आरंभ से विश्वविद्यालय में इनका विषय अरबी तथा फारसी था, तथापि यह संस्कृत की ओर झुके और आगे चलकर इसी विषय को लेकर इन्हें विश्वख्याति मिली। १८४० में इन्होंने 'ग्रामेर संस्कृत' नामक ग्रंथ लिखा जो पाणिनि की 'अष्टाध्यायी' पर आधारित था। १८४३ में इसी विषय को लेकर इनका विस्तृत ग्रंथ 'पाणिनि ग्रामेटिक' प्रकाशित हुआ जिसमें सूत्रों पर सरल जर्मन भाषा में टीका की गई है। इनका एक ग्रंथ फ्रांसीसी में 'डिजरटेशियाँ सर ला एक्सेंट संस्कृत' नाम से प्रकाशित हुआ और फिर जर्मन में कालिदास के शाकुन्तल का अनुवाद मूल सहित निकला। १८११ में 'क्रिस्ट्रोमैथिए संस्कृत' नामक ग्रंथ प्रकाशित हुआ। इनका 'संस्कृत वार्टरबुख' १८५२ से ७५ तक के कठिन परिश्रम का प्रयास है। इसमें इनका हाथ रॉथ तथा वेबर ने बँटाया था। इस ग्रंथ में प्रत्येक शब्द की पूर्ण रूप से व्याख्या की गई है तथा संपूर्ण संस्कृत साहित्य में जहाँ भी उसका उल्लेख है, अंकित कर दिया गया है। इससे मूल ग्रंथों में उनको सरलता से ढूँढ़ा जा सकता है। सन् १९०४ में जर्मनी के लाइपज़िग नगर में इस विद्वान् का देहान्त हो गया।

 सन्दर्भ ग्रन्थ 
 वकलैंड : डिक्शनरी ऑव इंडियन बायोग्राफी; इंसाइक्लोपीडिया ब्रिटानिका।

 बाहरी कड़ियाँ
फॉन बॉटलिंक सम्बन्धी तथा उनके द्वारा रचित साहित्य (जर्मन राष्ट्रीय पुस्तकालय की पुस्तक-सूची में)
Sanskrit-Wörterbuch : Böhtlingk (Otto von, 1815 - Internet Archive)
Indische Sprüche, Sanskrit und Deutsch (भारतीय कहावतें : संस्कृत और जर्मन)

श्रेणी:संस्कृत विद्वान
श्रेणी:भारतविद
गेजिनो

कण भौतिकी में गेजिनो (Gaugino) गेज क्षेत्र का एक परिकल्पित सुपरपार्टनर है जिसकी परिकल्पना गेज सिद्धान्त और अति-सममिति को संयुक्त करने पर प्राप्त होती है। ये फर्मिऑन होते हैं।

 सन्दर्भ 

 

श्रेणी:कण भौतिकी
पहलवी लिपि

right|thumb|300px|तक-ए-बोस्तां में चौथी शताब्दी का पहलवी लिपि का शिलालेख
पहलवी लिपि का उपयोग पहलवी भाषा को लिखने के लिए होता था। 

श्रेणी:विश्व की लिपियाँ
आर के धवन

राजिन्दर कुमार धवन (16 जुलाई 1937 – 6 अगस्त 2018) भारतीय राजनीतिज्ञ थे जो भारतीय राष्ट्रीय कांग्रेस के नेता और राज्य सभा सांसद थे। वे भारत की भूतपूर्व प्रधानमंत्री श्रीमती इंदिरा गांधी के निजी सचिव रह चुके हैं। श्रीमती गाँधी की हत्या के वे प्रत्यक्षदर्शी रहे हैं।http://khabar.ibnlive.in.com/news/115182/12/4|जब हिल उठा देशः इंदिरा गांधी की हत्या 

 व्यक्तिगत जीवन 
कांग्रेस के दिग्गज नेता आर के धवन ने 2012 में चौहत्तर साल की उम्र में विवाह किया।http://aajtak.intoday.in/video/Eternal-bachelor-RK-Dhawan-gets-hitched-at-74-1-703472.html  74 साल की उम्र में आर के धवन ने की शादी

 सन्दर्भ 

श्रेणी:1937 में जन्मे लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:२०१८ में निधन
डेल थॉमस मोर्तेन्सेन

thumb|200px|right|डेल थॉमस मोर्तेन्सेन (2010)
डेल थॉमस मोर्तेन्सेन (फ़रवरी २, १९३९ – जनवरी ९, २०१४) २०१० का अर्थशास्त्र में नोबेल पुरस्कार विजेता अमेरिकी अर्थशास्त्री थे।

 सन्दर्भ 

श्रेणी:अर्थशास्त्र में नोबेल पुरस्कार विजेता
श्रेणी:नोबेल पुरस्कार विजेता
सिकंदर हयात खान

कैप्टन सर सिकंदर हयात खान	01.04.1935 से 20.10.1935 तक भारतीय रिज़र्व बैंक के उप-गवर्नर थे। सर जेम्स ब्रेड टेलर के साथ वे इस पद को संभालन वाले प्रथम व्यक्ति बने।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
मणिलाल नानावती

श्री मणिलाल नानावती	21.12.1936 से 21.12.1941 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
वजाहत हुसैन

श्री वजाहत हुसैन	16.08.1943 से 04.12.1945 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
राम नाथ

श्री राम नाथ	08.06.1951 से 08.07.1959 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
एन सुंदरेसन

श्री एन सुंदरेसन	01.01.1950 से 31.12.1954 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
जगदीश कपूर

श्री जगदीश कपूर	01.01.1997 से 30.06.2001 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	

श्रेणी:भारतीय रिज़र्व बैंक के डिप्टी गवर्नर
राकेश मोहन

श्री राकेश मोहन	09.09.2002 से 31.10.2004 तथा 02.07.2005 से 10.06.2009 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
सुबीर गोकर्ण

श्री सुबीर गोकर्ण	भारत के एक विख्यात अर्थशास्त्री हैं। वे 24.11.2009 से 31.12.2012 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
श्रेणी:भारत के अर्थशास्त्री
 भारत से सुबीर गोकर्ण imf के executive director थे
आनंद सिन्हा

श्री आनंद सिन्हा	19.1.2011 से 18.01.2014 तक भारतीय रिज़र्व बैंक के उप-गवर्नर थे।
	
	
 सन्दर्भ 	
	
	
श्रेणी:भारतीय रिज़र्व बैंक के डिप्टी गवर्नर
हामिद मीर

हामिद मीर () पाकिस्तान के एक प्रमुख पत्रकार, समाचार एंकर, आतंकवाद विशेषज्ञ और सुरक्षा विश्लेषक हैं। वे जियो टीवी से संपादक हैं तथा राजनीतिक टॉक शो कैपिटल टॉक ऑन जियो टीवी की मेजबानी करते हैं। इनको पाकिस्तान के मुक्त पत्रकारों में से एक माना जाता है, जियो टीवी एक अर्से से चले आ रहे अख़बार जंग का टीवी चैनल है। सन् २०११ में तालिबान की धमकी के बाद इनका बयान प्रसिद्ध हुआ था कि वो उनसे मिलने सिर्फ़ एक क़लम लेकर आएंगे। इन्होने ओसामा बिन लादेन, कोलिन पॉवेल और लाल कृष्ण आडवाणी का साक्षात्कार लिया हैं। 

 जानलेवा हमला 
19 अप्रैल 2014 को कराची एयरपोर्ट से जियो न्यूज के दफ्तर जाते समय बाइकसवार हमलावरों ने मीर की कार पर गोलियां दागीं। मीर के ड्राइवर ने बहादुरी दिखाते हुए कार भगा दी।  मेडिकल रिपोर्ट के अनुसार, मीर पर छह गोलियां चलाई गई थीं। हालांकि सर्जरी के दौरान मीर के शरीर से तीन गोलियां निकाल ली गई, लेकिन अब भी तीन उनके शरीर में हैं। रिपोर्ट के मुताबिक, हामिद मीर खतरे से बाहर हैं। अद्यतन-21 अप्रैल 2014 पाकिस्तानी प्रधानमंत्री नवाज शरीफ ने इस हमले की न्यायिक जांच के लिए तीन सदस्यीय दल गठित करने का तथा हमलावरों को पकड़वाने पर 1 करोड़ रुपये इनाम की घोषणा की।

इससे पहले 2012 में भी इस्लामाबाद में भी हामिद पर हमले की साजिश रची गई थी। उस समय उनकी कार के नीचे बम लगाया गया था जिसे समय रहते निष्क्रिय कर दिया गया था।

 उपलब्धियाँ
thumb|ओसामा बिन लादेन का इण्टरव्यू लेते हुए हामिद मीर
 30 वर्ष की आयु में किसी राष्ट्रीय दैनिक समाचार पत्र का संपादक बनना, 
 ओसामा बिन लादेन का तीन बार इण्टरव्यू, 
 फिलिस्तीन, इराक़, अफ़ग़ानिस्तान, लेबनान, चेचेन्या, बोस्निया, पाकिस्तान अधिकृत कश्मीर, तथा श्रीलंका में युद्ध की कवरेज
 
 सन्दर्भ 

श्रेणी:पाकिस्तानी लेखक
श्रेणी:पाकिस्तानी पत्रकार
श्रेणी:1966 में जन्मे लोग
श्रेणी:जीवित लोग
परमवीर चक्र (धारावाहिक)

परमवीर चक्र (धारावाहिक) चेतन आनन्द द्वारा निर्मित एक टीवी सीरियल था जो कि १९८८ में दूरदर्शन पर प्रसारित हुआ। 

 भूमिकाएँ
 मेजर सोमनाथ शर्मा - फ़ारुख़ शेख़
 हवलदार अब्दुल हमीद - नसीरुद्दीन शाह
 अलबर्ट एक्का - अन्नू कपूर
 
 सन्दर्भ 

श्रेणी:परमवीर चक्र
श्रेणी:दूरदर्शन धारावाहिक
ग्रीन पार्क स्टेडियम

ग्रीन पार्क स्टेडियम कानपुर, उत्तर प्रदेश स्थित 32,000 दर्शक क्षमता वाला एक बहुद्देशीय मैदान है। यह उत्तर प्रदेश क्रिकेट टीम का गृह मैदान भी है। यह मैदान गंगा नदी के किनारे स्थित है। यह उत्तर प्रदेश का एकमात्र क्रिकेट मैदान है जहाँ नियमित तौर पर अंतरराष्ट्रीय क्रिकेट मैच होते हैं। यह मैदान 22 सितम्बर 2016 को भारत व न्यूजीलैंड के मध्य टेस्ट मैच आयोजित करके भारतीय क्रिकेट टीम के 500वें टेस्ट मैच का गवाह बना था। इस स्टेडियम ने आईपीएल में गुजरात लॉयन्स के 2016 संस्करण व 2017 संस्करण के 2-2 मैच आयोजित किये थे। इस स्टेडियम में अब तक 22 टेस्ट मैच, 14 एकदिवसीय मैच तथा एक ट्वेन्टी-ट्वेन्टी मैच आयोजित किया है।           
 
  इतिहास 
स्टेडियम का नाम मैडम ग्रीन के नाम पर पड़ा जो कि 1940 के दशक में यहाँ घुड़सवारी का अभ्यास करती थी। यह स्टेडियम कानपुर के सिविल लाइन्स इलाके में गंगा नदी के किनारे स्थित है।

दिसम्बर 1959 में, भारत की पहली टेस्ट जीत इसी मैदान पर हुई।
     
एकदिवसीय रिकॉर्ड
 इस मैदान ने 1987 क्रिकेट विश्व कप में वेस्ट बनाम श्रीलंका का मैच आयोजित किया था।
 इस मैदान ने एमआरएफ विश्व सीरीज 1989-90 में इंग्लैंड बनाम भारत का मैच आयोजित किया था।
 इस मैदान ने हीरो कप 1993-94 का उद्घाटन मैच, भारत बनाम श्रीलंका का आयोजन किया था।
 इस मैदान ने विल्स विश्व सीरीज 1994-95 में भारत बनाम वेस्ट इंडीज का एक मैच आयोजित किया था।
 सौरव गांगुली ने ज़िम्बाब्वे के विरुद्ध 5 विकेट लिये 
 29 अक्टूबर 2017 को इसने अपना पहला दिन-रात्रि मैच आयोजित किया।
 इस मैदान पर सर्वाधिक स्कोर 337/7 है जो कि भारत ने न्यूजीलैंड के विरुद्ध 29 अक्टूबर 2017 को बनाया 
 रोहित शर्मा एकमात्र बल्लेबाज हैं जिन्होंने इस मैदान पर दो शतक लगाये हैं।

चित्र दीर्घा

         
सन्दर्भ

श्रेणी:भारत के प्रमुख खेल मैदान
प्रत्यङ्गिरा

right|thumb|300px|देवी प्रत्यंगिरा
प्रत्यंगिरा एक हिन्दू देवी हैं। इनका सिर सिंह का है और शेष शरीर नारी का है। प्रत्यंगिरा शक्ति स्वरूपा हैं। वे विष्णु, रुद्र तथा दुर्गा देवी के एकीकृत रूप हैं। आदि पराशक्ति महादेवी का यह तीव्र रूप महादेव के शरभ अवतार की शक्ति है। प्रभु नरसिंह और प्रभु शरभ में हो रहे भीषण युद्ध पर इन्होंने ही रोक लगाई थी। दोनों के शक्तियों को स्वयं में समा कर देवी ने ही दोनों के क्रोध को शांत किया। उन्हें अपराजिता तथा निकुम्बला के नाम से भी जाना जाता हैं। रावण के कुल की आराध्या देवी प्रत्यंगिरा ही थी।

हरि और हर अर्थात विष्णु और शिव, दोनों की शक्ति के निष्पादक होने के लिए शास्त्रों ने उन्हें देवी की उत्पत्ति का श्रेय दिया है। शास्त्रों में, जब भगवान नारायण ने भगवान नरसिंह का तमस अवतार लिया, तो वे अपने हाथों से हिरणकश्यप का वध करने के बाद भी शांत नहीं हुए। आंतरिक आवेग और क्रोध ने नरसिंह को उस युग के हर नकारात्मक सोच वाले व्यक्ति का अंत करने के अपने आग्रह को नियंत्रित नहीं करने दिया। वे अजेय भी थे। देवताओं ने नरसिंह अवतरण को शांत करने के लिए भगवान शिव से दया की प्रार्थना की। अनाथों के स्वामी, महादेव ने तब शरभ का रूप धारण किया, जो आधा सिंह और आधा पक्षी था। वे दोनों बड़े पैमाने पर और लंबे समय तक बिना किसी परिणाम के साथ लड़ते रहे। हरि और हर के बीच के युद्ध को रोकना असंभव प्रतीत हो रहा था, इसलिए देवताओं ने देवी महाशक्ति महा योगमाया दुर्गा का आह्वान किया, जो अपने मूल रूप में भगवान शिव की पत्नी हैं तथा उनके पास नारायण को योगनिद्रा में विलीन करने की व्यापक क्षमता भी थी क्योंकि वे स्वयं योगनिद्रा हैं। देवी महामाया ने फिर आधे सिंह और आधे मानव का देह धारण किया। देवी उनके सामने इस तीव्र स्वरूप में प्रकट हुई और अपने प्रचण्ड हुंकार से उन दोनों को स्तब्ध कर दिया, जिससे उन दोनों के बीच का भीषण युद्ध समाप्त हो गया और सृष्टि से प्रलय का संकट टल गया।
 
देवी प्रत्यंगिरा नारायण तथा शिव की संयुक्त विनाशकारी शक्ति रखती है और शेर और मानव रूपों का यह संयोजन अच्छाई और बुराई के संतुलन का प्रतिनिधित्व करता है।
देवी को अघोर लक्ष्मी, सिद्ध लक्ष्मी, पूर्ण चन्डी, अथर्वन भद्रकाली, आदि नामों से भी भक्तों द्वारा संबोधित किया जाता है।

 बाहरी कड़ियाँ
 श्री महा प्रत्यंगिरा देवी (आनलाइन मंदिर) 
 प्त्यंगिरा कवच
 अथर्वन् भद्रकाली

श्रेणी:हिन्दू देवी देवता
कृति सैनॉन

कृति सैनन (जन्म: २७ जुलाई १९९०) एक भारतीय फिल्म अभिनेत्री एवं मॉडल हैं।Mahesh Babu to romance Kriti Sanon – Times Of India . Articles.timesofindia.indiatimes.com (5 अक्टूबर 2012). Retrieved on 22 दिसंबर 2013. एक सफल मॉडलिंग करियर के बाद उन्होंने सुकुमार द्वारा निर्देशित तेलुगु फिल्म १:नेनोक्कडीने से बड़े परदे पर कदम रखा और बॉलीवुड में इनका पदार्पण २३ मई २०१४ को आयी फिल्म हीरोपंती के ज़रिये हुआ। इस फिल्म में उनके विपरीत टाइगर श्रॉफ भी है।Telugu actress Kriti Sanon to act opposite Tiger – Times Of India . Articles.timesofindia.indiatimes.com (21 जनवरी 2013). Retrieved on 22 दिसंबर 2013.  कृति सेनन को दादा साहेब फाल्के पुरस्कार २०२२ में बेस्ट एक्ट्रेस का अवार्ड दिया गया

 बैकग्राउंड 
कृति सैनन का जन्म २७ जुलाई १९९०को नई दिल्ली में हुआ था। उनके पिता राहुल सैनॉन एक चार्टर्ड अकाउंटेंट हैं तथा उनकी माँ गीता सैनॉन दिल्ली विश्वविद्यालय में एक एसोसिएट प्रोफेसर रह चुकी हैं। उनकी एक बहन भी है जिनका नाम नुपुर है।वह अपनी स्कूल की पढ़ाई दिल्ली पब्लिक स्कूल, आर॰ के॰ पुरम से की थी, तथा उन्होंने जे॰पी॰ इंस्टिट्यूट ऑफ़ इनफार्मेशन टेक्नोलॉजी, नॉएडा से बैचलर ऑफ़ टेक्नोलॉजी की डिग्री भी हासिल हुई है।squidoo.com/kriti-sanon-actress-turned-model-personal-and-professional-details Kriti Sanon Model turned Actress Personal and Professional details. Squidoo.com. Retrieved on 22 दिसंबर 2013.

सैनॉन क्लोजअप, विवेल, अमूल, सैमसंग तथा हिमालया जैसे ब्रांड्स की विज्ञापनों में नज़र आईं थीं। वे विल्स लाइफस्टाइल फैशन वीक, चेन्नई इंटरनेशनल फैशन वीक एवं इंडिया इंटरनेशनल ज्वेलरी वीक में भी नज़र आईं थीं। वे ऋतु बेरी, सुनीत वर्मा एवं निकी महाजन जैसे डिज़ाइनरों के लिए मॉडलिंग कर चुकी हैं।Goyal, Himanshu (दिसम्बर 13, 2013) Kriti Sanon The New Face Heroine of Heropanti With Tiger Shroff . Reliable 4 You  फिल्‍म 'राब्ता' के मुख्य किरदार सुशांत सिंह राजपूत और कृति सेनन ने इस फिल्म में पहली बार एक-साथ काम किया।

 फिल्मों की सूची 
 वर्ष  शीर्षक  भूमिका  भाषा  टिप्पणियाँ२०१४  १:नेनोक्कडीने  समीरा  तेलुगु  २०१४  हीरोपंती  डिम्पी  हिन्दी  बॉलीवुड डेब्यू२०१५  दोहचय  मीरा  तेलुगु  २०१६  दिलवाले (2015 फ़िल्म)  इशिता देव मलिक  हिन्दी  २०१७  राब्ता  सायरा सिंह / सायबा  हिंदी  २०१७  बरेली की बर्फी  बिट्टी मिश्रा  हिंदी २०१९  लुका छुपी  रश्मि  हिंदी  २०१९  अर्जुन पटियाला  रितु रंधावा  हिंदी  २०१९  हाउसफुल 4  राजकुमारी मधु / कृति  हिंदी  २०२१मिमी२०२२हीरोपंती 2डिंपी२०२२  भेड़िया   हिंदी  २०२३शहज़ादा

 इन्हें भी देखें 
 हुमा क़ुरैशी (अभिनेत्री)
 ज़रीन खान
 सना खान
 एली एवराम

सन्दर्भ

बाहरी कड़ियाँ

 अन  ुष्का शर्मा (Anushka Sharma) - जीवन, कैरियर, फिल्में 
 सैनॉन￼
 

श्रेणी:1990 में जन्मे लोग
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:जीवित लोग
श्रेणी:दिल्ली के लोग
श्रेणी:तेलुगू अभिनेत्री
श्रेणी:राष्ट्रीय फ़िल्म पुरस्कार विजेता
टाइम्स नाऊ

टाइम्स नाऊ (Times Now) चौबीसों घण्टे चलने वाला अंग्रेजी समाचार चैनल है। इसका आधार मुंबई में है और भारत, सिंगापुर और संयुक्त राज्य अमेरिका में प्रसारित होता है। यह मोबाइल स्क्रीन (रिलायंस इन्फोकॉम नेटवर्क) पर शुरू होने वाला भारत की पहली समाचार चैनल था। इसकी शुरुवात २००६ में हुई थी। सन २०१६ तक यह सर्वाधिक देखा जाने वाला अंग्रेजी समाचार चैनेल था, किन्तु सन २०१६ में अर्णव गोस्वामी इससे अलग हो गये तब से दर्शक संख्या के मामले में यह दूसरे स्थान पर रहता है।

इससे जुड़े मुख्य पत्रकार हैं, राहुल शिवशंकर (मुख्य सम्पादक), नाविक कुमार ( समूह सम्पादक), तथा मारूफ़ रज़ा (चैनल के सह सामरिक मामलों के विशेषज्ञ व सलाहकार)। मारूफ रज़ा ने समाचार बहसों के संचालन के अतिरिक्त 'लाइन ऑफ़ ड्यूटी' शीर्षक से भारतीय सशस्त्र बलों पर एक २० भागों की शृंखला को प्रस्तुत किया है। इस शृंखला से एक प्रकरण सियाचिन ग्लेशियर पर २००५ में रोम में फिल्म समारोह में सैन्य वृत्तचित्र खंड में एक पुरस्कार जीता। इस टीवी शृंखला को भारत के पहले सैन्य रियलिटी शो के रूप में "रिकार्ड लिम्का बुक" में प्रवेश मिला है।

संदर्भ

इन्हें भी देखें

सन्दर्भ

श्रेणी:भारतीय टीवी चैनल
सावित्री चटर्जी

अंगूठाकार|सावित्री चटर्जी
सावित्री चटर्जी को कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे पश्चिम बंगाल राज्य से हैं।

 सन्दर्भ 

श्रेणी:पद्मश्री,2014
सुदर्शन पटनायक

thumb|सुदर्शन पटनायक
thumb|300px|सुदर्शन पटनायक द्वारा निर्मित बालू की एक मूर्ति
सुदर्शन पटनायक (जन्म : १५ अप्रैल १९७७) भारत के ओडिशा के प्रसिद्ध रेत-कलाकार हैं। उनको कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे ओडिशा राज्य से हैं। वे रेत से कलाकृतियाँ बनाते हैं।

 सन्दर्भ 

 बाहरी कड़ियाँ 
पेशे ऐसे भी: रेत पर निशान छोड़ने वाला कलाकार (बीबीसी हिन्दी)

श्रेणी:पद्मश्री,2014
कलामण्डलम सत्यभामा

thumb|Raja Ravi Varma, There Comes Papa (1893)
कलामण्डलम सत्यभामा (अँग्रेजी: Kalamandalam V. Satyabhama, लगभग 1937-13 सितंबर, 2015), एक भारतीय शास्त्रीय नर्तकी, शिक्षक और कोरियोग्राफर के साथ-साथ भारत के केरल राज्य की प्रसिद्ध मोहिनीअट्टम नृत्यांगना थीं। उन्होने मोहिनीअट्टम के साथ कई प्रयोगात्मक सुधार करके इस पारंपरिक नृत्य शैली को राज्य में लोकप्रिय बनाया। उन्हें कला के क्षेत्र में उत्कृष्ट योगदान के लिए 2014 में भारत सरकार ने पद्मश्री से तथा वर्ष 1994 में संगीत नाटक अकादमी पुरस्कार से सम्मानित किया। वे केरल राज्य से हैं।
thumb|Koothambalam at Kerala Kalamandalam
उन्होने बारह वर्ष की उम्र में त्रिसूर स्थित कला प्रशिक्षण संस्थान कलामंडलम में दाखिला लिया। इस संस्थान की स्थापना मलयाली कवि वी॰ नारायण मेनन ने की थी। बाद में वह इस संस्थान की वे प्राचार्य भी बनीं और 1992 में यहां से सेवानिवृत्त हुईं। उनका विवाह कथकली के नर्तक दिवंगत कलामंडलम पद्मनाभन नायर के साथ हुआ था। 

 सन्दर्भ 

श्रेणी:पद्मश्री,2014
श्रेणी:1937 में जन्मे लोग
श्रेणी:२०१५ में निधन
श्रेणी:केरल के लोग